|  |  |  |
| --- | --- | --- |
| Pasvalio rajono savivaldybės Kontrolės ir audito tarnybai |  |  |

**AIŠKINAMASIS RAŠTAS**

**PRIE 2022 METŲ FINANSINIŲ ATASKAITŲ**

**I. BENDROJI DALIS**

1. Pasvalio rajono savivaldybės visuomenės sveikatos biuras yra viešasis juridinis asmuo, turintis sąskaitas banke ir antspaudą su Lietuvos valstybės herbu ir savo pavadinimu. Biuro buveinės adresas: Vytauto Didžiojo a. 6, Pasvalys, Lietuvos Respublika. Įstaigos kodas 301505617.

2. Biuras yra biudžetinė įstaiga, finansuojama iš Lietuvos Respublikos valstybės biudžeto. Lėšos skirtos (perduotoms savivaldybėms) funkcijoms vykdyti.

3. Biuro savininkė yra Pasvalio rajono savivaldybė. Jos savininko teises ir pareigas įgyvendina savivaldybė, kuri koordinuoja biuro veiklą, tvirtina ir teisės aktų nustatyta tvarka keičia biuro nuostatus, sprendžia kitus įstatymuose jos kompetencijai priskirtus klausimus. Biuro veiklos tikslas - rūpintis Savivaldybės bendruomenės sveikata ir ją stiprinti, mokyti bendruomenę sveikos gyvensenos.

4. Visuomenės sveikatos biuras ataskaitinio laikotarpio pabaigoje kontroliuojamų subjektų neturėjo.

5. 2022 m. vidutinis darbuotojų skaičius biure buvo 14. Ataskaitinio laikotarpio pradžioje biure buvo 12,1, o metų pabaigoje 11,6 etatų.

6. Biuras vykdo nuostatuose nustatytas finkcijas.

7. Biuro finansinės ataskaitos teikiamos už pilnus 2022 biudžetnius metus.

8. Finansinėse ataskaitose pateikiami duomenys išreikšti Lietuvos Respblikos pinigiais vienetais – eurais.

**II. APSKATOS POLITKA**

9. Biuro parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.

10. Biuras nėra parengęs apskaitos vadovo, todėl vadovaujasi pavyzdiniu biudžetinių įstaigų buhalterinės apskaitos vadovu, parengtu 2010 m. sausio mėn., t. y. jo nuostatas atitinkančias tuo metu galiojančius teisės aktų nuostatas. Biuras yra pasirengęs 2019 m. rugsėjo 13 d. įsakymu Nr, VO-7 apskaitos politiką, kurią ir vadovaujasi.

**Minimalios apskaitos politikos nuostatos**

11. Nematerialusis turtas yra pripažįstamas, jei atitinka 13-ojo VSAFAS pateiktą sąvoką ir nematerialiajam turtui nustatytus kriterijus.

12. Nematerialusis turtas pirminio pripažinimo metu apskaitoje registruojamas įsigijimo savikaina.

13. Išankstinai mokėjimai už nematerialųjį turtą apskaitoje registruojami nematerialiojo turto sąskaitose.

14. Viso įstaigos nematerialiojo turto naudingo tarnavimo laikas yra ribotas. Finansinėse ataskaitose yra rodomas įsigijimo savikaina, atėmus sukauptą amortizaciją.

15. Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu.

16. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti Pasvalio rajono savivaldybės administracijos direktoriaus įsakymu 2022 m. lapkričio 30 d. Nr. DV-777.

**Ilgalaikis materialusis turtas**

1**7.** Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

18. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.

19. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, atėmus sukauptą nusidėvėjimo ir nuvertėjimo, jei jis yra, sumą. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio.

20. Išankstinai mokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.

21. Po pirminio pripažinimo ilgalaikis materialusis turtas, finansinėse ataskaitose rodomas įsigijimo savikaina, atėmus sukauptą nusidėvėjimo sumą.

22. Ilgalaikio materialiojo turto nudėvėtoji vertė nuosekliai paskirstoma per visą turto naudingo tarnavimo laiką.

23. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal konkrečius materialiojo turto nusidėvėjimo normatyvus, patvirtintus Pasvalio rajono savivaldybės administracijos direktoriaus įsakymu 2022 m. lapkričio 30 d. Nr, DV-777.

**Atsargos**

24. Pirminio pripažinimo metu atsargos registruojamos įsigijimo (pasigaminimo) savikaina, sudarant finansines ataskaitas – įsigijimo ar pasigaminimo savikaina ar grynąja galimo realizavimo verte, atsižvelgiant į tai, kuri iš jų mažesnė. atsargos, kurios bus naudojamos įstaigos veikloje įvertinamos įsigijimo savikaina. Į atsargų įsigijimo savikainą, kurios perkamos iš biudžeto lėšų įskaitoma PVM mokestis.

25. Apskaičiuojant atsargų, sunaudotų teikiant paslaugas savikainą, taikomas konkrečių kainų būdą.

26. Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė iš karto įtraukiama į sąnaudas.

27. Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose.

**Gautinos sumos**

28. Gautinos sumos pirminio pripažinimo metu yra įvertinamos įsigijimo savikaina.

29. Gautinomis sumomis laikoma teisė gauti pinigus iš kitos įmonės ar gyventojo už suteiktas paslaugas, išankstiniai apmokėjimai.

30. .....Gautinomis sumomis laikoma pervestos sumos finansų skyriui (gautos už suteiktas paslaugas).

**Finansavimo sumos**

31. Finansavimo sumos pripažįstamos, kai atitinka 20-ajame VSAFAS nustatytus kriterijus.

32. Finansavimo sumos – tai įstaigos iš valstybės ir savivaldybės biudžeto, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, įstaigos nuostatuose nustatytiems tikslams ir programoms įgyvendinti. Finansavimo sumos apima ir biuro gautus arba gautinus pinigus, ir kitą turtą pavedimams vykdyti, kitas lėšas biuro išlaidoms dengti ir paramos būdu gautą turtą.

33. Finansavimo sumos pagal paskirtį skirstomos į: finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.

34. Finansavimo sumos nepiniginiam turtui įsigyti yra kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti ilgalaikiam arba trumpalaikiam nepiniginiam turtui įsigyti.

35. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

36. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

**Trumpalaikiai įsipareigojimai**

37. Mokėtinos sumos tiekėjams registruojamos pagal iš tiekėjų gautų sąskaitų faktūrų ir kitų dokumentų sudarymo data.

38. Sukauptos mokėtinos sumos registruojamos apskaitoje pagal kiekvieno mėnesio paskutinės mėnesio dienos datą. Tai pat mokėtinose sumose registruojamas sukauptas atostogų rezervas ir kitos mokėtinos sumos.

**Pajamos**

39. Finansavimo pajamų apskaita vedama vadovaujantis 20-uoju VSAFAS standartu.

40. Pajamų apskaitai taikomas kaupimo principas, apskaitoje registruojamos tada, kai jos uždirbamos, neatsižvelgiant į pajamų gavimą. Finansavimo sumos pripažįstamos tuo pačiu laikotarpiu kai yra patiriamos su šiomis pajamomis susijusios sąnaudos.

41. Pajamomis laikomas tik ekonominės veiklos padidėjimas, pasireiškiantis turto padidėjimu arba įsipareigojimų sumažėjimu.

**Sąnaudos**

42. Sąnaudų apskaitai vadovaujamasi principais, metodais ir taisyklėmis nustatytomis 11-ajame VSAFAS „Sąnaudos“.

43. Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką.

44. Sąnaudos, tenkančios skirtingiems ataskaitiniams laikotarpiams, paskirstomos tiems laikotarpiams, kuriais jos teiks ekonominės naudos.

45. Registruojant sąnaudas apskaitoje jos grupuojamos pagal tai, kokią veiklą vykdant buvo padarytos: pagrindinės ar kitos veiklos sąnaudos.

**III. PASTABOS**

**Nematerialusis turtas**

46. Nematerialiojo turto vienetų, kurių naudingumo tarnavimo laikas neribotas biuras neturi.

47. Pateikiame formą apie nematerialiojo turto balansinės vertės pagal grupes pasikeitimą per 2022 m. pagal 13-to standarto 1 priede nustatytą formą. Biure yra visiškai nudėvėto, tačiau vis dar naudojamo veikloje turto, kurio įsigijimo savikaina yra 4134,91 Eur.

48. Nematerialiojo turto, kurio kontrolę riboja sutartys ar teisės aktai likutinė vertė yra 0,00 Eur.

49. Naujo turto, įsigyto perduoti ir patikėjimo teise perduoto kitiems subjektams turto, biure nėra.

**Pastaba Nr. P04. Ilgalaikis materialusis turtas**

50. Biure yra šios ilgalaikio materialiojo turto grupės, joms nustatytas naudingo tarnavimo laikas:

|  |  |  |
| --- | --- | --- |
| **Eil. Nr**. | **Ilgalaikio materialiojo turto grupė** | **Turto nusidėvėjimo (amortizacijos) normatyvai** |
| **MATERIALUSIS TURTAS** | metai |
| 1 | Kitos mašinos ir įrenginiai | 10 |
| 2 | Transporto priemonės | 6 |
| 3 | Baldai ir biuro įranga | 9 |
| 4 | Kompiuteriai ir jų įranga | 5 |
| 5 | Kopijavimo ir dokumentų dauginimo priemonės | 5 |
| 6 | Kita biuro įranga | 5 |
| 7 | Kitas ilgalaikis turtas | 5 |

51. Informacija apie ilgalaikio materialiojo turto balansinės vertės pagal IMT grupes pasikeitimą per ataskaitinį laikotarpį pateikta pagal 12-to standarto 1 priede nustatytą formą.

52. Ilgalaikio materialaus naujai pirkto turto biuras per 2022 metus įsigijo už 1400 Eur.

53 Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija biure nėra.

54. Biure yra visiškai nudėvėto, tačiau vis dar naudojamo veikloje turto, kurio įsigijimo savikaina yra 55517,491 Eur. Turto, kuris nebenaudojamas veikloje ir turto, kuris lakinai nenaudojamas biuro veikloje nėra.

55. Turto įsigyto pagal finansinės nuomos (lizingo) sutartis, kurio finansinės nuomos (lizingo) sutarties laikotarpis nėra pasibaigęs, nėra.

56. Žemės biuro balanse nėra.

57. Sutarčių, pasirašytų dėl ilgalaikio materialiojo turto įsigijimo ateityje paskutinę ataskaitinio laikotarpio dieną nėra.

58. Turto pergrupavimo iš vienos turto grupės į kitą ataskaitiniame laikotarpyje nebuvo.

59. Valstybei nuosavybės teise priklausančio, savivaldybės patikėjimo teise valdomo ilgalaikio materialiojo turto biuras neturi.

**Pastabos Nr. P05.P06 Ilgalaikis finansinis turtas**

60. Ilgalaikį finansinį turtą sudaro 4323,54 Eur, tai kitos ilgalaikės gautinos sumos (Atidėjiniai).

**Biologinis turtas**

61. Biologinio turto biure nėra.

**Pastaba Nr. P08. Atsargos**

62. Informacija apie atsargų pasikeitimą per ataskaitinį laikotarpį pateikta pagal 8-to standarto 1 priede nustatytą formą.

63. Biure pirkta medžiagų, žaliavų ir ūkinio inventoriaus sumoje 13948,72 Eur, likutis iš 2021 m. 538,89 Eur, sunaudota įstaigos veikloje 14261,82 Eur. Taip pat įsigyta prekių skirtų perduoti, parduoti sumoje 4087,61 Eur, likutis iš 2021 m. sudarė 645,00 Eur, sunaudota įstaigos veikloje 1198,20 Eur. Analizuojant finansinės būklės ataskaitos straipsnius matyti, kad trumpalaikis turtas, įskaitant ir atsargas skirtas parduoti (perduoti), palyginus su 2021 m. padidėjo 2,6 tūkst. Eur.

64. Valstybei nuosavybės teise priklausančių, savivaldybės patikėjimo teise valdomų atsargų biuras neturi.

65. Biuras naudoja patalpas pagal panaudos sutartis iš Pasvalio rajono savivaldybės administracijos,

administracijos pastatą sumoje 8078,17 Eur, garažą sumoje 1372,97 Eur. Taip pat biuras naudojasi kompiuteriais pagal panaudos sutartį iš Higienos instituto, sumoje 14444,98 Eur, jos apskaitomos nebalansinėje sąskaitoje.

**Pastaba Nr. P09. Išankstiniai apmokėjimai**

66. Informacija apie išankstinius apmokėjimus per ataskaitinį laikotarpį pateikta pagal 6-to standarto 6 priede nustatytą formą.

67. Ateinančių laikotarpių sąnaudas sumoje 379,21 Eur sudaro: „BTA Insurance Company“ filialas Lietuvoje, sumoje 222,50 Eur, "AB "Lietuvos draudimas" turto draudimas, sumoje 29,86 Eur, "E-Z WAY", UAB prenumerata, sumoje 126,85 Eur. Tai sumos, kurios bus pripažintos sąnaudomis ateinančiais ataskaitiniais laikotarpiais.

**Pastaba Nr. P10. Per vienerius metus gautinos sumos**

68.Informacija apie per vienerius metus gautinas sumas per ataskaitinį laikotarpį pateikta pagal 17-to standarto 7 priede nustatytą formą.

69 Gautinų sumų už turto naudojimą, suteiktas paslaugas ataskaitinio laikotarpio pabaigoje nebuvo.

70. Sukauptos gautinos sumos tai atostoginių kaupimas sumoje 8116,75 Eur.

**Pastaba Nr. P11. Pinigai ir pinigų ekvivalentai**

71. Informacija apie per vienerius metus gautinas sumas per ataskaitinį laikotarpį pateikta pagal 17-to standarto 8 priede nustatytą formą.

72. Ataskaitinio laikotarpio pabaigoje liko banko sąskaitose likučiai 3219,18 Eur. Šią sumą sudaro: 2 proc. parama 803,26 Eur, gautos sumos už suteiktas paslaugas iš biudžetinių įstaigų 2181,75 Eur, kitos gautos įplaukos už paslaugas 225,00 Eur, kitos lėšos SEB banke 9,17 Eur.

**Pastaba Nr. P12. Finansavimo sumos**

73. Informacija apie finansavimo sumas per ataskaitinį laikotarpį pateikta pagal 20-to standarto 4, 5 prieduose nustatytose formose.

**Pastaba Nr. P15. Įsipareigojimai**

74. Informacija apie ilgalaikius finansinius įsipareigojimus (Ilgalaikius atidėjinius) pateikta pagal 17-to standarto nustatytos formos prieduose.

Biuras ilgalaikių finansinių įsipareigojimų per ataskaitinį laikotarpį turėjo 4358,05 Eur, tai ilgalaikiai atidėjiniai, apie įstaigos darbuotojams, pasiekusiems įstatymų nustatytą senatvės pensijos amžių ir įgijusių teisę į visą senatvės pensiją dirbant apskaičiuotus ir užregistruotus atidėjinius šių darbuotojų išeitinėms išmokoms išmokėti. Dėl atidėjinių nediskontavimo:

„Išeitinių išmokų atidėjiniai nediskontuoti, nes jų diskontavimas neturi jokios įtakos jų išmokėjimui“.

**Pastaba Nr. P17. Įsipareigojimai**

75. Informacija apie per vienus metus gautinas sumas per ataskaitinį laikotarpį pateikta pagal 17-to standarto 12 priede nustatytą formą.

76. Informacija apie per ataskaitinį laikotarpį gautą finansinę ir nefinansinę paramą pateikiama, gavus lėšas iš gyventojų, skyrusių gyventojų pajamų mokesčio dalį per 2021 m. 599,06 Eur ir 2021 m.204,20 Eur. Gauta parama panaudota per 2022 m. nebuvo.

77. Tiekėjams mokėtinos sumos už ryšių ir kitas paslaugas ataskaitinio laikotarpio pabaigoje sudaro 681,34 Eur: Telia Lietuva, AB 61,53 Eur, UAB "Bitė Lietuva" 19,99 Eur, UAB Panevėžio regiono atliekų tvarkymo centras 7,41 Eur, Pasvalio rajono savivaldybės administracija 578,91 Eur, Lindstrom UAB 13,50 Eur.

78. Sukauptos mokėtinos sumos, tai atostoginių kaupimas 8179,55 Eur.

**Pastaba Nr. P18. Grynasis turtas**

79. Informacija apie grynąjį turtą pateikiama „Grynojo turto pokyčių ataskaitoje“ 4-to standarto 1 priede nustatytą formą. Grynasis turtas palyginus su 2021 m. padidėjo 1,9 tūkst. Eur.

80. Metų pradžioje sukauptas ankstesnių metų perviršis ar deficitas sudarė 2633,04 Eur.

81. Ataskaitinio laikotarpio deficitas pagal veiklos rezultatų ataskaitą sudarė 1876,03 Eur.

82. Ataskaitinio laikotarpio pabaigoje sukauptas perviršis ar deficitas sudarė 4509,07 Eur.

**Pastaba Nr. P21. Kitos pagrindinės veiklos pajamos**

83. Biuras per ataskaitinį laikotarpį pagrindinės veiklos kitų pajamų turėjo 6988,15 Eur.

**Pastaba Nr. P23. Finansinės ir investicinės veiklos pajamos ir sąnaudos**

84. Biuras per ataskaitinį laikotarpį finansinės ir investicinės veiklos sąnaudų patyrė 0,06 Eur, tai delspinigių įmokos Socialinio draudimo fondo valdybai.

**Segmentai**

85. Informacija apie segmentus pateikiama 25-to standarto „Segmentai“ priede nustatytą formą.

86. Biuro veikla priskiriama prie veiklos segmento pagal valstybės funkciją sveikatos apsauga.

Informacija apie 2022-01-01 – 2022-12-31 veiklos rezultatų ir pinigų srautų ataskaitose atspindėtas sumas pateikiama lentelėse Nr. 1, 2.

**Veiklos rezultatų ataskaitos pastabos**:

Lentelė Nr. 1

|  |  |  |  |
| --- | --- | --- | --- |
| Pastabos Nr. | Pavadinimas | Data | Paaiškinimas |
| 2022-12-31 |
| P21 | Pagrindinės veiklos pajamos | 287614,13 | **Finansavimo pajamos:**  Iš valstybės biudžeto 260707,78 Eur;  Iš savivaldybių biudžetų 8472,79 Eur;.  Iš ES, užsienio valstybių ir tarptautinių organizacijų lėšų 11140,41 Eur;  Iš kitų finansavimo šaltinių 305,00 Eur  **Pagrindinės veiklos pajamos** sudaro 6988,15 Eur pajamos gautos už sutektas paslaugas |
| P02 | Pagrindinės veiklos sąnaudos | 285738,04 | Darbo užmok. ir socialinio draudimo 189846,58 Eur;  Nusidėvėjimas ir amortizacija 3090,12 Eur;  Komunalinių paslaugų ir ryšių 5787,80 Eur;  Komandiruočių 290,95 Eur;  Transporto 2442,55 Eur;  Kvalifikacijos kėlimo 55,00 Eur;  Paprastojo remonto ir eksploatavimo 2434,79 Eur;  Atsargų sunaudojimo 15283,58 Eur;  Nuomos 1036,42 Eur;  Kitos paslaugos 64615,25 Eur;  Kitos 855,00 Eur |
|  | Pagrindinės veiklos perviršis ar deficitas | 1876,09 | Einamųjų metų pajamos 286254,35 Eur. – einamųjų metų sąnaudos 284378,26 Eur |
|  | Grynasis perviršis ar deficitas | 1876,09 | Grynasis perviršis ar deficitas 1876,09 Eur |

Palyginus 2021 m. su 2022 m. veiklos rezultatų ataskaitoje pagrindinės veiklos pajamos padidėjo 13,7 tūkst. Eur, pagrindinės veiklos sąnaudos padidėjo 9,1 tūkst. Eur ir pagrindinės veiklos perviršis ar deficitas sumažėjo 0,8 tūkst. Eur.

**Pinigų srautų ataskaitos pastabos:**

Lentelė Nr. 2

|  |  |  |  |
| --- | --- | --- | --- |
| Pastabos Nr. | Pavadinimas | Data | Paaiškinimas |
| 2022-12-31 |
|  | Pagrindinės veiklos pinigų srautai | -6420,34 | **Įplaukos 282055,09 sudaro:**  Finansavimo sumos kitoms išlaidoms ir atsargoms 270469,54 Eur sudaro:  iš valstybės biudžeto 260526,91 Eur;  iš savivaldybės biudžeto 8300,00 Eur;  iš ES, užsienio valstybių ir tarptautinių organizacijų lėšų 1438,43 Eur;  Iš kitų finansavimo šaltinių 204,20 Eur;  už sutektas paslaugas iš pirkėjų 6988,15 Eur;  už suteiktas paslaugas iš biudžeto 4597,40 Eur |
|  | Pagrindinės veiklos pinigų srautai |  | **Pervestos lėšos 4597,40 Eur sudaro:**  Į savivaldybės biudžetus 4597,40 Eur |
| P02 | Pagrindinės veiklos pinigų srautai |  | **Išmokos 283878,03 sudaro:**  Darbo užmok. Ir socialinio draudimo įmokos 188690,16 Eur;  Komunalinių paslaugų ir ryšių 5426,39 Eur;  Komandiruočių 290,95 Eur;  Transporto 2527,76 Eur;  Kvalifikacijos kėlimo 55,00 Eur  Paprastojo remonto ir eksploatavimo 2434,79 Eur;  Atsargų įsigijimo 18035,08 Eur;  Nuomos 1028,52 Eur;  Kitų paslaugų įsigijimo 64534,38 Eur  Kitos išmokos 855,00 Eur |
|  | Pinigai ir pinigų ekvivalentai ataskaitinio laikotarpio pabaigoje | 3219,18 | Pinigai laikotarpio pradžioje 11039,52 Eur - pinigų sumažėjimas per ataskaitinį laikotarpį (7820,34 Eur) = Pinigai laikotarpio pabaigoje 3219,18 Eur |

Direktorė Vilma Jankevičienė

Buhalterė Rimutė Šlikienė